آرژانتینین جمهورباشقانی یاردیمچیسی کریستینا فرناندز د کیرشنره سلاحلی سالدیری گیریشیمی اولدو.
حادثه ایله باغلی یئرلی مطبوعاتا چیخان گؤرونتولرده بیر نفرین، کیرشنره دوغرو، ائوینه گیرمه‌دن اؤنجه دستکچیلرینی سالاملایارکه‌ن سلاح توتدوغو و قورومالارین مانع اولدوغو گؤرولدو.
آرژانتین گوونلیک باخانی آنیبال فرناندز سی۵ان کانالینا آچیقلاماسیندا، سالدیرقانین گؤزآلتینا آلیندیغی، سلاحین دا آنالیز اوچون گؤندریلدیگینی بیلدیردی.
اولوسال مطبوعاتدا چیخان خبرلرده، ۳۵ یاشلی سالدیرقانین داها اؤنجه ده سلاح داشیماقدان سابقه‌لی اولدوغو بیلدیریلدی.
سالدیرقانین، کیرشنرین اۆزونه یاخینلاشدیردیغی سلاحین ته‌تیگینی چکدیگی آنجاق سلاحین آتیش ائتمه‌دیگی پایلاشیلدی.
اؤتن هفته محاکیمه اولوندوغو فساد پرونده‌سینده حاقیندا ۱۲ ایل حبس جزاسینا طلب ائدیلمه‌سیندن بو یانا، طرفدارلاری هر گون کیرشنرین ائوینین قارشیسیندا اونا دستک وئریر.
